Държавен вестник, бр. 31, 2025 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  31
отношение на всички съответни продукти, 
които той е предоставил на пазара в целия 
Европейски съюз.
Г л а в а  т р е т а
ДОСТЪПНОСТ НА УСЛУГИ
Раздел I
Изисквания за достъпност и свободно
предоставяне на услугите
Чл. 46. (1) Доколкото не са приложени из­
ключения съгласно чл. 3, услугите, с изключе­
ние на градските и крайградските транспортни 
услуги и регионалните транспортни услуги, 
се предоставят само когато съответстват на 
изискванията за достъпност по приложение 
№ 2, раздели III и IV, като се вземат предвид 
и критериите относно функционалните пока­
затели по раздел VI от същото приложение.
(2) Доколкото не са приложени изключения 
съгласно чл. 3, градските и крайградските 
транспортни услуги и регионалните транс­
портни услуги се предоставят само когато 
съответстват на изискванията за достъпност 
по приложение № 2, раздел IV, като се взе­
мат предвид и критериите относно функцио­
налните показатели по раздел VI от същото 
приложение.
(3) Микропредприятията, които предлагат 
услуги, се освобождават от спазването на 
изискванията за достъпност по ал. 1 и 2 и от 
всички задължения, свързани със спазването 
на тези изисквания.
Чл. 47. Предоставянето на услуги, които са 
в съответствие с този закон, не се забранява, 
ограничава или възпрепятства по причини, 
свързани с изисквания за достъпност.
Раздел II
Съответствие на услугите
Чл. 48. (1) Услуга, която съответства на 
хармонизираните стандарти или на части 
от тях, данните за които са публикувани в 
„Официален вестник“ на Европейския съюз, 
се счита, че съответства на изискванията 
за достъпност по чл. 46, обхванати от тези 
стандарти или части от тях.
(2) Услуга, която съответства на техни­
ческите спецификации или на части от тях, 
приети на основание чл. 15, параграф 3 от 
Директива (ЕС) 2019/882, се счита, че съответ­
ства на изискванията за достъпност по чл. 46, 
обхванати от тези технически спецификации 
или части от тях.
Чл. 49. (1) Услугите се считат за съот­
ветстващи на съответните изисквания за 
достъпност по чл. 46, когато отговарят на 
изискванията за предоставяне на достъпна 
информация и на информация относно дос­
тъпността, определени в някой от следните 
актове:
1. Регламент (ЕО) № 261/2004 на Европей­
ския парламент и на Съвета от 11 февруари 
2004 г. относно създаване на общи правила 
за обезщетяване и помощ на пътниците при 
отказан достъп на борда и отмяна или го­
лямо закъснение на полети, и за отмяна на 
Регламент (ЕИО) № 295/91;
2. Регламент (ЕО) № 1107/2006 на Европей­
ския парламент и на Съвета от 5 юли 2006 г. 
относно правата на хората с увреждания и на 
хората с ограничена подвижност при пътувания 
с въздушен транспорт, наричан по-нататък 
„Регламент (ЕО) № 1107/2006“;
3. Регламент (ЕС) 2021/782 на Европейския 
парламент и на Съвета от 29 април 2021 г. 
относно правата и задълженията на пътниците, 
използващи железопътен транспорт (ОВ, L 
172/1 от 17 май 2021 г.), наричан по-нататък 
„Регламент (ЕС) 2021/782“;
4. Регламент (ЕС) № 1177/2010 на Европей­
ския парламент и на Съвета от 24 ноември 
2010 г. относно правата на пътниците, пътува­
щи по море или по вътрешни водни пътища, и 
за изменение на Регламент (ЕО) № 2006/2004 
(ОВ, L 334/1 от 17 декември 2010 г.), наричан 
по-нататък „Регламент (ЕС) № 1177/2010“;
5. Регламент (ЕС) № 181/2011 на Европей­
ския парламент и на Съвета от 16 февруари 
2011 г. относно правата на пътниците в авто­
бусния транспорт и за изменение на Регламент 
(ЕО) № 2006/2004 (ОВ, L 55/1 от 28 февруа­
ри 2011 г.), наричан по-нататък „Регламент 
(ЕС) № 181/2011“;
6. разпоредбите на Закона за железопътния 
транспорт и на актовете по неговото прилагане, 
които въвеждат изискванията на Директива 
(ЕС) 2016/797 на Европейския парламент и на 
Съвета от 11 май 2016 г. относно оперативната 
съвместимост на железопътната система в 
рамките на Европейския съюз (ОВ, L 138/44 
от 26 май 2016 г.).
(2) Когато този закон предвижда допълни­
телни изисквания освен тези, предвидени в 
актовете по ал. 1, допълнителните изисквания 
се прилагат изцяло.
Раздел III
Задължения на доставчиците на услуги
Чл. 50. (1) Доставчикът на услуги гаран­
тира, че те са планирани и се предоставят в 
съответствие с изискванията за достъпност 
по чл. 46.
(2) Доставчикът на услуги изготвя необходи­
мата информация в съответствие с приложение 
№ 5, като включва разяснения по какъв начин 
услугите изпълняват приложимите изисквания 
за достъпност по чл. 46. Информацията се 
предоставя на обществеността в писмена и 
устна форма, включително по начини, които 
са достъпни за хората с увреждания.